राजा टैह्‌लदा-टैह्‌लदा इक होर बौली कोल पुज्जी गेआ। ए बौली परियें दी बौली कोला बी जादै शैल ही। शीशे आंगू निर्मल चिट्‌टा पानी, जेदे च पेदी हर चीज साफ नजरी आई जंदी ही। इस बौली च थल्लै उतरने ताई पींड़ियां हा। राजे नै जेलै पैह्‌ली पीड़ी पर पैर गै रक्खेआ तां पानी हेठली पौड़ी पर चली गेआ ते ओ पौड़ी सुक्क-मसुक्की होई गेई। इस्सै चाल्ली राजा जियां-जियां पौड़ियां उतरंदा गेआ, पैरें आली पौड़ी सुक्क-मसुक्की होंदी गेई ते ख’लकी ते उप्परलियें पौड़ियें च फ्ही मुड़ियै पह्‌लें आगू गै पानी भरोंदा गेआ।